Qualiter ego Ricendis, mulier, Christi famularum minima, alodum meæ proprietatis Floriacensi Monasterio tradiderim, sanctæ Dei Genitricis Mariæ, sancti quoque Principis Apostolorum Petri,  beatissimi Confessoris Benedicti, ibi quiescentis honore dicato, in Christi nomine, tam futuris quam præsentibus notum volo esse. Cum ergo omnes progenitores, seu mei propinqui, pupillam me reliquissent, vir quoque meus viduam deseruisset, cernens cuncta præsentis vitæ esse transitura, iam fine propinquans, adij prædictum locum, super flumen Ligerim positum, Sanctorum Monachorum, quibus præerat dignus Deo Abbas Lambertus, poscens orationibus sociari. Aufferent pro me  pro meo filio Pontio Clerico, cognomento Augerio, qui solus ex omnibus filiis supererat, ipsum alodum, quem ex progenitoribus meis habebam, cum omnibus quæ adquisieram; eo tenore, vt cum ipso suis orationibus me sociarent,  si me superuiueret, eorum stipendiis aleretur; si verò Monachatus ordinem exposceret, pro hoc susciperetur. Cuius petitionem venerandus Abbas Lambertus, cum Deo dignis Monachis, voluntarie suscipientes, prædicto tenore quod petebam peregerunt. Habet autem ipse alodum in Parochia Kuldrensi, villam quæ dicitur Villatica, cum seruis  ancillis, pratis, terris cultis  incultis,  siluis: in loco vero, qui dicitur Vitriacus, vnum mansum, cum vineis  pratis; in alio item loco, qui dicitur Taneuegensis, vnum mansum, cum vineis, pratis,  siluis. Si quis vero hanc donationem infringere temptauerit, hoc quod repetit non vindicet, sed insuper, sociante fisco, ei cui ita litem intulerit, auri libras decem componat,  sua, vt dixi, repetitio nullum effectum obtineat, sed hæc præsens donatio firma  stabilis permaneat, cum stipulatione subnixa. Actum Floriaco Monasterio, tempore Reuerendi Lamberti Abbatis, regnante Rodulfo Rege. S. Hildradi, / S. Leotaldi, / S. Halerici. Le Roy Raoul, ou Rodolfe, commença à regner l’an 923.